Yiwen n tikelt ihi aqbayli-agi deg webrid-is si temdint ɣer tayed (tamdint n b), yemlal-d yiwen n weɛrab, ula d netta yeddem taḥanut-is ɣef weɛrur-is. Aɛrab-agi yedleb-as i uqbayli-nni afus n lemɛawna, maca aqbayli yugi ad t-iɛiwen (ɣef wakken iwala iman-is yeḥrec, ur terri tmara ad tiɛiwen), syin yenna-as-d uɛrab-nni, rḍel-iyi-d ɛecra dduru, aqbayli-nni yugi daɣen maca mi asyenna daɣen weɛrab-nni ad ak-dfkeɣ aɛdil-agi, fkan-iyi deg-s meyya dduru d rhina, dɣa aqbaylinni yefka ɛecra dduru i uɛrab-nni, netta yefka-as-d aɛdil d rhina, dɣa aqbayli iteddu yettargu meyya dduru ni i yeswa uɛdil-nni d acu ara yexdem yiss-sent, armi d asmi wden ɣer temdint n b, aɛrab yenna-as ax ɛecra dduru-ik, awid aɛdil-iw, qim di lehna!